**Ilari Hämäläinen** (s. 20. kesäkuuta 1978) on suomalainen muusikko, lauluntekijä, tuottaja ja näyttelijä. Hän on soittanut useissa yhtyeissä ja esiintynyt näytelmissä ja musikaaleissa.

Hän on soittanut, säveltänyt ja sanoittanut kappaleita muun muassa lastenmusiikkiyhtye Kengurumeiningissä ja hard rock -yhtye Nakedissa. Hänellä on ollut keskeiset roolit muun muassa Helsingin kaupunginteatterin, Uuden Iloisen Teatterin, Aleksanterin teatterin ja Suomen musiikkiteatterin musikaaleissa.

Ura
---

### Uran alku

Hämäläinen aloitti 4-vuotiaana viulunsoiton. Murrosiässä hän vaihtoi bassonsoittoon ja lauluun. Sibelius-lukion viimeisenä vuotena 1997 Hämäläinen sävelsi ensimmäisen musikaalinsa *Morganan*, joka sai ensiesityksensä Teatteri Pienen Suomen ja Sibelius-lukion yhteistuotantona. Hämäläinen on palkittu Pro Musica -mitaleilla sekä peruskoulussa vuonna 1994 että lukiossa vuonna 1997.

### Yhtyeissä

Hämäläinen on soittanut bassoa ja laulanut Kengurumeininki-lastenorkesterissa vuodesta 1998. Hämäläinen on säveltänyt ja sanoittanut useita yhtyeen kappaleista.

Vuonna 2004 Hämäläinen liittyi Naked-yhtyeeseen, jonka kanssa hän on levyttänyt kaksi Megamanian julkaisemaa albumia. Vuosina 2015–2016 Hämäläinen soitti bassoa OD-yhtyeessä. Hän on myös laulanut Siberian Jay -yhtyeessä ja soittanut bassoa lainakappaleita esittävässä Rock & Roll Sensation -yhtyeessä.

Hämäläinen on soittanut Pete Parkkosen, Katri Ylanderin, Jonnan ja Kaija Koon yhtyeissä. Hän on Ice Eye -yhtyeen solisti.

### Musiikkiteatterissa ja näyttelijänä

Hämäläinen esitti Johnny Casinon roolin *Grease*-musikaalissa Helsingin kaupunginteatterissa vuonna 2002. Hän esitti Woofin roolin *Hair*-musikaalissa Uudessa Iloisessa Teatterissa vuonna 2003. Hän oli kuorossa ja näyttelijänä Helsingin kaupunginteatterin *Miss Saigon* -musikaalissa 2004. Hämäläinen esitti Benjamin "Benny" Coffin III:n roolin *Rent*-musikaalissa Aleksanterin teatterissa 2012.

Vuonna 2013 Hämäläinen esitti Sakke Järvenpään roolin *Kuka mitä häh?* -musikaalissa Sibeliustalossa Lahdessa. Vuonna 2015 hänellä oli Juudaksen rooli *Jesus Christ Superstar* -musikaalin konserttiversiossa Temppeliaukion kirkossa ja vuonna 2016 hän jakoi pääroolin *Boheemi Rapsodia* -musiikkinäytelmässä. Vuonna 2017 Hämäläinen esitti pääroolin Valkeakosken kesäteatterin musiikkinäytelmässä *Badding – Paratiisi* ja Suomen Musiikkiteatterin musiikkinäytelmässä *Raparperitaivas.* Hän esitti Cisse Häkkistä Suomen Musiikkiteatterin *Ganes*-musikaalissa ja Kirka Babitzinia *Kirka – Hetki lyö* -musikaalissa 2018–2022.

Ilari Hämäläinen on säveltänyt *Kalevala soikoon* -musikaalin, jonka kantaesitys oli harrastajateatteri Ilonassa Kangasniemellä vuonna 2006 ja jota esitettiin Kotkan kaupunginteatterissa vuonna 2007.

Hämäläinen on soittanut bassoa Helsingin Kaupunginteatterin orkesterissa näytelmissä *Les Misérables* (1999), *Cabaret* (2000), *Vaahteramäen Eemeli* (2001), *Porvari aatelismiehenä* (2002) ja *Tuhkimo* (2003).

Hämäläinen on näytellyt *Ganes*-elokuvassa ja ääninäytellyt *Trolls*- ja *Monsterit-yliopisto* -animaatioissa.

### Sooloura

Ilari Hämäläinen on osallistunut useisiin television laulukilpailuihin: Vuonna 2003 hän pääsi *Idolsin* semifinaaliin ja vuonna 2013 hän osallistui *The Voice of Finlandiin* ja *Uuden Musiikin Kilpailuun*. Vuonna 2016 Hämäläinen osallistui uudelleen *The Voice of Finland* -kilpailuun. Tällöin hän pääsi semifinaaliin ja hänet valittiin vuoden valovoimaisimmaksi esiintyjäksi. Hän sai oman *Back from the Future of Rock* -nimisen show'n Helsingin Casinolle. Hämäläinen tuotti, käsikirjoitti, ohjasi ja sovitti show'n itse.

Julkaisut
---------

Albumit
* *Valo & Varjo* (Phase7 Music, 2017)1

1 kaksoisalbumi

Singlet
* *Hetki lyö*  (Warner/Chappell Music Finland, 2016)
* *Beat the Clock*  (Warner/Chappell Music Finland, 2016)
* *Ilmassa*  (EMP Elements Music Publishing, 2016)
* *Unessain*  (Warner/Chappell Music Finland, 2017)
* *tsekkaamitkämuuvit*  (Phase7 Music, 2017)
* *Niin huokaa maa*  (Warner/Chappell Music Finland, 2017)
* *Kultainen hetki*  (Phase7 Records, 2018)
* *Rakkautes jää*  (Phase7 Records, 2019)

Lähteet
-------

1. ↑  Ilari Hämäläinen *rockway.fi*. Viitattu 9.6.2018.
2. ↑  Tervo, Toni: Voice of Finland -kilpailija hämmentyi fanien reaktiosta – "He olivat jopa järkyttyneitä *Vantaan Sanomat*.  7.4.2016. Viitattu 14.10.2017.
3. 1 2 3 4  Curriculum Vitae *Ilari Hämäläinen*. Viitattu 14.10.2017.
4. ↑  Ilari Hämäläisen tuotanto Fono-äänitetietokannassa *Fono.fi*. Viitattu 12.10.2017.
5. ↑  Kojonen, Heidi: André Linman i nytt rockband *Vasabladet*.  26.11.2015. Viitattu 14.10.2017. (ruotsiksi)
6. ↑  Österman, Nalle: Näin pysytään leivässä: 69 keikkaa vuodessa kasarihiteillä *Länsiväylä*.  29.9.2013.  Arkistoitu 15.10.2017. Viitattu 14.10.2017.
7. ↑  Bändikaverit vitsailivat Pete Parkkosen kolarista *Iltasanomat*.  9.7.2009. Viitattu 14.10.2017.
8. ↑  *Vantaan Sanomat* 28.-29.9.2019, s. 26-27
9. ↑  Suomalainen, Ninni: UMK-kilpailija Ilari Hämäläinen: Voitan puumanaisten äänillä *YleX Uutiset*.  4.12.2012. Viitattu 14.10.2017.
10. ↑  Tervo, Toni: Marco Bjurström ohjasi rouhean rock-musikaalin *Länsiväylä*.  2.11.2012.  Arkistoitu 15.10.2017. Viitattu 14.10.2017.
11. ↑  Perkkiö, Tanja: Sleepy Sleepers-musikaalissa hurjastellaan Kekkoslandiaan *Yle Uutiset*.  5.2.2013. Viitattu 12.10.2017.
12. 1 2  Välinoro, Anne: Kiukutteli keikoilla ja ryyppäsi, mutta kansa nostaa hänet yhä soittolistojen suosituimmaksi *Aamulehti*.  16.3.2017.  Arkistoitu 15.10.2017. Viitattu 14.10.2017.
13. ↑  Spåra, Sami: Ilari Hämäläinen näyttelee Baddingia: "En ole lukenut hänen elämäkertaansa" *Iltalehti*.  17.3.2017. Viitattu 12.10.2017.
14. ↑  Suomen Musiikkiteatteri: Musiikkiteatteri - Esitykset Tampereella Kauppakatu 10 *www.musiikkiteatteri.fi*. Viitattu 10.10.2017.
15. ↑  Ganes-musikaali *taidetehdas.fi*.  2.11.2012.  Arkistoitu 12.6.2018. Viitattu 9.6.2018.
16. ↑  Tervo, Toni: Voice of Finlandista tuttu Ilari Hämäläinen hyppää Kirkan saappaisiin – musikaali tulee Sellosaliin joulukuussa *lansivayla.fi*.  29.9.2019. Viitattu 29.9.2019.
17. ↑  Hämäläinen Ilari *Ilona-tietokanta*. Viitattu 14.10.2017.
18. ↑  Produktiot ja ohjaajat *ilonateatteri.com*. Viitattu 1.11.2019.
19. ↑  Porvari aatelismiehenä *Helsingin Kaupunginteatteri*. Viitattu 14.10.2017.
20. ↑  Ilari Hämäläinen Elonetissä.   Viitattu 14.10.2017
21. ↑  Finaalista tippuneesta Ilari Hämäläisestä TVoF-kauden valovoimaisin laulaja – saa oman show’n *Iltasanomat*.  15.4.2016. Viitattu 12.10.2017.
22. ↑  Music for everyone. *www.spotify.com*. Viitattu 10.10.2017. (englanniksi)

Aiheesta muualla
----------------

* Ilari Hämäläiset verkkosivut
* Ilari Hämäläinen Elonetissä.

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet

 |

 |